Don’t Sit Under the Apple Tree (With Anyone Else but Me)

«Don't Sit Under the Apple Tree (With Anyone Else but Me)» er en amerikansk populærmusikksang, som ble gjort populær av Glenn Miller og av The Andrews Sisters under den andre verdenskrig. Teksten handler om to kjærester som lover sin troskap til hverandre, mens én av dem tjenestegjør i krigen.

Den hadde opprinnelig tittelen «Anywhere the Bluebird Goes»,Holsinger, M. Paul (1999): War and American Popular Culture: A Historical Encyclopedia, Greenwood Publishing Group, ISBN 9780313299087, s. 256 Melodien ble skrevet av Sam H. Stept som en oppdatert versjon av den engelske folkesangen, «Long, Long Ago» fra 1700-tallet.Studwell, William Emmett (1996): The National and Religious Song Reader: Patriotic, Traditional, and Sacred Songs from Around the World, Psychology Press, ISBN 9780789000996, s. 19 Lew Brown og Charles Tobias skrev teksten. Sangen debuterte i 1939 i Broadway-musikalen, Yokel Boy. Etter at USA gikk inn i krigen i desember 1941, modiserte Brown og Tobias teksten til sin nåværende form, hvor referenget avsluttes med «...'till I come marching home».

I februar 1942 spilte the Glenn Miller Orchestra inn «Don't Sit Under the Apple Tree (With Anyone Else but Me)» med sang av Tex Beneke, Marion Hutton og The Modernaires. Denne platen tilbrakte 13 uker på Billboard-listen og ble rangert som nasjonens tolvte bestselgende innspilling det året.The Year's Top Recordings, The Billboard, 55 (1): 27, 2. januar 1943.  I mai 1942 var sangen med i filmen Private Buckaroo, hvor den ble fremført av The Andrews Sisters med the Harry James orchestra og et tapdansenummer med The Jivin' Jacks and Jills. Denne scenen blir ofte betraktet som det mest minneverdige i filmen.Brennan, Sandra: Private Buckaroo: Plot Synopsis. AllMovie En plateversjon med The Andrews Sisters ble så utgitt av Decca Records.

Innspillinger av sangen, med mange andre artister, ble utgitt samme år, deriblant Kay Kyser. Millers, The Andrews Sisters' og Kysers plater var alle populære på radio. «Don't Sit Under the Apple Tree (With Anyone Else but Me)» var én av få sanger i historien som hadde tre forskjellige versjoner på radioens hitparade på samme tid.

Det påfølgende år skrev Harold Adamson og Jimmy McHugh «They Just Chopped Down the Old Apple Tree» til filmen Around the World som en humoristisk parodi på denne sangen. Frank Loessers og Arthur Schwartz' «They're Either Too Young or Too Old» fra filmen Thank Your Lucky Stars refererer også til sangen, når en kvinne forteller sin kjæreste at hun «can't sit under the apple tree with anyone else but me», fordi alle andre menn på hennes alder også kjemper i krigen.Jones, John Bush (2006): The Songs That Fought the War: Popular Music and the Home Front, 1939–1945, University Press of New England. ISBN 9781584654438, s. 261-263 Senere var «Don't Sit Under the Apple Tree (With Anyone Else but Me)» med i filmene Twelve O'Clock High (1949), With a Song in My Heart (1952) og Kiss Them for Me (1957).Sforza, John (2004): Swing It!: The Andrews Sisters Story, The University Press of Kentucky, ISBN 978-0813190990, s. 225 Den var også med i miniserien The Pacific og en instrumental muzakversjon var med i filmen Devil (2010).

Sangens tittel tjente som inspirasjon for spaltist Lewis Grizzards bok, Don't Sit Under The Grits Tree With Anyone Else But Me, fra 1981.

 Norsk versjon 
Rangthon Larsen har skrevet en norsk tekst. Den har tittelen «Sitt ei under et epletre».Skatter og rariteter: Bergens Munnspillorkester «Kjuaguttene»

 Innspilling 
Karl Westbys orkester, Tjuaguttas sangkvintett. Innspilt i Oslo 19. februar 1945. Utgitt på 78-platen Telefunken RTR-9003.
Tjuaguttas sangkvintett fremførte også sangen i Slagerparaden på NRK fjernsynet.

 Referanser 

Kategori:Sanger fra USA
Kategori:Sanger fra 1939